નવી દિલ્હી: ભારતીય ક્રિકેટ ટીમનું વર્તમાન અને ભવિષ્ય સુરક્ષિત ખેલાડીઓના હાથમાં દેખાઈ રહ્યું છે. છેલ્લા કેટલાક સમયથી ભારતીય ક્રિકેટ ટીમમાં ઘણા યુવા ખેલાડીઓએ પોતાનો મજબૂત દાવો નોંધાવ્યો છે. મનીષ પાંડે, શ્રેયસ અય્યર, ઋષભ પંત અને વિજય શંકર જેવા ખેલાડીઓ આ લિસ્ટમાં સૌથી ઉપર છે. એવામાં ભારતીય ટીમમાં કેટલાક ખેલાડીઓ એવા પણ છે જે આગામી વર્ષે વર્લ્ડ કપ બાદ નિવૃત્તિની જાહેરાત કરી શકે છે.